CELEX: 62020CN0167
Language: da
Date: 2020-04-22 00:00:00
Title: Sag C-167/20 P: Appel iværksat den 22. april 2020 af WD til prøvelse af dom afsagt af Retten (Syvende Afdeling) den 12. februar 2020 i sag T-320/18, WD mod EFSA

17.8.2020   
            
            
               DA
            
            
               Den Europæiske Unions Tidende
            
            
               C 271/22
            
         
      Appel iværksat den 22. april 2020 af WD til prøvelse af dom afsagt af Retten (Syvende Afdeling) den 12. februar 2020 i sag T-320/18, WD mod EFSA
      (Sag C-167/20 P)
      (2020/C 271/30)
      Processprog: fransk
      
         Parter
      
      
         Appellant: WD (ved advokat L. Levi)
      
         Den anden part i appelsagen: Den Europæiske Fødevaresikkerhedsautoritet (EFSA)
      
         Appellanten har nedlagt følgende påstande
      
      
                  —
               
               
                  Ophævelse af Rettens dom af 12. februar 2020 i sag T-320/18.
               
            
                  —
               
               
                  Følgelig gives appellanten medhold i påstandene for første instans og herefter:
               
            
                  —
               
               
                  Annullation af afgørelsen af 14. juli 2017 truffet af EFSA’s administrerende direktør i dennes egenskab af ansættelsesmyndighed, hvoraf det fremgår, at appellanten ikke er opført bland de ansatte, som blev forfremmet i forbindelse med omklassificeringen i 2017.
               
            
                  —
               
               
                  Annullation af ansættelsesmyndighedens afgørelse af 9. februar 2018 om afslag på klagen af 10. oktober 2017 over afgørelsen af 14. juli 2017.
               
            
                  —
               
               
                  Annullation af afgørelsen af 9. august 2017, meddelt den 10. august 2017, truffet af EFSA’s administrerende direktør i dennes egenskab af ansættelsesmyndighed, om ikke at forlænge appellantens ansættelseskontrakt.
               
            
                  —
               
               
                  Annullation af ansættelsesmyndighedens afgørelse af 12. marts 2018 om afslag på klagen af 10. november 2017 over afgørelsen af 9. august 2017.
               
            
                  —
               
               
                  Appellanten tildeles erstatning for de lidte tab.
               
            
                  —
               
               
                  Appelindstævnte tilpligtes at betale sagsomkostningerne for begge instanser.
               
            
         Anbringender og væsentligste argumenter
      
      Hvad angår EFSA’s afgørelse af 14. juli 2017 om ikke at omklassificere appellanten til lønklasse AST 6 i forbindelse med omklassificeringen i 2017 vedrører det første anbringende tilsidesættelse af de gældende processuelle regler og nærmere bestemt af reglerne om anbringenders antagelse til realitetsbehandling, tilsidesættelse af begrundelsespligten og forkert gengivelse af sagsakterne. Det andet anbringende vedrører tilsidesættelse af den gældende retlige ramme (ansættelsesvilkårenes artikel 54, afgørelsen af 22. april 2008 og vejledningen af 30. juni 2010), tilsidesættelse af reglerne om bevisoptagelse og tilsidesætelse af begrundelsespligten.
      Hvad angår EFSA’s afgørelse af 9. august 2017 om ikke at forlænge appellantens kontrakt vedrører det første anbringende tilsidesættelse af afgørelsen af 8. december 2012. Det andet anbringende vedrører tilsidesættelse af omsorgspligten og af vejledningen af 7. marts 2017 samt forkert gengivelse af sagsakterne. Det tredje anbringende vedrører tilsidesættelse af begreberne anlæggelse af et åbenbart urigtigt skøn og magtfordrejning, forkert gengivelse af sagsakterne og tilsidesættelse af reglerne om bevisoptagelse.